12. Timerna er taggara n ukatay, deg uḥric n tmerna newwi-d afidyu ɣef tiddin n temsirt deg yiwet n tzeqqa si tid i deg nexdem tasastant n wannar-nneɣ. Deg-s taselmadt di tazwara ad texdem tamsirt-is war asemres n tutlayt tayemmat, deg-s inelmaden ur teddun ara d temsirt imi tuget ur gzin ara anagar kra seg yinelmaden. Syin ad ttɛiwed asegzi s usemres n tutlayt tayemmat, din ara d-iban umgired imi inelmaden akk ad gzun ad ddun yid-s. Iswi-nneɣ seg ufidyu-a ad nessebgen azal n tutlayt tayemmat daxel n tzeqqa taɣurbizt imi d nettat i yettaǧǧan anelmad ad yegzu, ad yaf iman-is ugar. ef waya win yebɣan ad tt-iwali akken ad yegzu ugar asentel-nneɣ d wazal n tutlayt tayemmat deg uɣerbaz ad tt-yaf di tmerna ɣer taggara n ukatay.